**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 506.telpa, plkst.10:00

Rīgā, 2017. gada 14.decembrī Nr.2

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Andris Bērziņš, Kaspars Bondars, Baiba Fromane, Vija Gēme, Normunds Grinbergs, Leonīds Jākobsons, Ināra Laube, Ilmārs Leikums,** **Gints Miķelsons, Uldis Papulis, Elīna Rožulapa, Normunds Tirāns, Edmunds Valantis, Laura Vikšere.** Aizvieto**: Margarita Gorškova** (LPS), **Armands Liede** (LAK).

Uzaicinātie: **Olga Geitus - Eitvina** - EM Būvniecības politikas departamenta direktore;

**Svetlana Mjakuškina** - Būvniecības valsts kontroles biroja, direktore;

**Jānis Gaigals** - Valsts izglītības satura cents;

**Dace Jansone** - Izglītības un zinātnes ministrija, Augstākās izglītības, zinātnes un inovāciju departamenta, vecākā eksperte;

**Alla Imanta** - Izglītības un zinātnes ministrija, Izglītības departamenta, eksperte;

**Angelika Bondare** - Latvijas hidromelioratīvo būvnieku asociācijas, valdes locekle;

**Renārs Špade** - Būvniecības valsts kontroles birojs.

Sēdē nepiedalās: Mārtiņš Budahs, Jurijs Strods (LPS),. Gunārs Valinks, Roberts Vecums–Veco (LAK).

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Latvijas Būvniecības padomes darba organizācija 2018.gadā:
   1. Vienošanās par padomes darbības prioritātēm;
   2. Darba grupu izveide un darbības principi.
2. Par Latvijas likumdošanas atbilstību praksei projektēšanā.
3. Ekonomikas ministrijas informācija par aktuālo situāciju *Būvniecības likuma* grozījumu un cita normatīvā regulējuma izmaiņu izstrādāšanā un virzībā.
4. Priekšlikumi Latvijas Būvniecības padomes reorganizācijai.
5. Citi jautājumi
   1. Rezolūcija “Par būvniecības izglītības kvalitāti” (K.Bondars);
   2. Būvniecības nozares konkursu – Gada balvu plāns.

Sēdi sāk 10:10

**Protokolā lietotie saīsinājumi**

APK – Administratīvo pārkāpumu kodekss

BIS – Būvniecības Informācijas sistēma

BVKB - Būvniecības valsts kontroles birojs

CFLA – Centrālā finanšu un līgumu aģentūra

EDLUS – elektroniskā darba laika uzskaites sistēma

EM – Ekonomikas ministrija

ĒBN – Ēku būvnoteikumi

IZM – Izglītības un zinātnes ministrija

LBN – Latvijas būvnormatīvi

MK – Ministru kabinets

VARAM – Vides aizsardzības un reģionālās attīstības ministrija

VBN – Vispārīgie būvnoteikumi

**1.§**

**Latvijas Būvniecības padomes darba organizācija 2018.gadā**

----------------------------------------------------------------------------------------------

**Ziņo:** G.Miķelsons

* 1. **Vienošanās par Padomes darbības prioritātēm**

**Tika izvirzītas galvenās Padomes darbības prioritātes 2018.gadam**

1. **Būvniecības regulējums, kā ietvaros jāstrādā pie :**

* pušu atbildības;
* procesa digitalizācijas;
* apdrošināšanas;
* strīdu izskatīšanas kārtības
* tipveidalīgumiem.

1. **Ēnu ekonomikas mazināšana:**

* būvkomersantu klasifikācija un tās sasaiste ar *Publiskā iepirkuma likumu*;
* ģenerālvienošanās noslēgšana;
* vienota elektroniskās darba laika uzskaites sistēmas ieviešana.

1. **Kvalitāte:**

* Akadēmiskā izglītība
* Profesionālā kvalifikācija
* Būvinženieru kamera
* Kvalitātes indekss.

Padome diskutē par Būvinženieru kameras izveidošanas nepieciešamību, norādot, ka jau šobrīd, esošās sertificēšanas institūcijas pilda profesionālo kameru funkcijas.

Tajā pašā laikā tiek norādīts, ka nozari pārstāvošo biedrību ir pārāk daudz, bet tas ir pašu biedrību, nevis Padomes jautājums.

**A.Dzirkalis** informē, ka Būvinženieru kameras izveidošana vērsta uz būvniecībā iesaistīto inženieru apvienošanu vienā kopīgā organizācijā, par ko jau ilgi ir diskutēt.

**E.Rožulapa** informā, ka Arhitektūras padomē plānots prezentēt Arhitektūras likuma darba versiju, kas paredz Arhitektu kolēģijas izveidošanu. Šādas profesionālas pašpārvaldes izveidošana ir likumdošanas jautājums. Jāpanāk, ka par nozarei svarīgiem jautājumiem var lemt visi sertificētie speciālisti, ne tikai biedrību biedri.

**E.Valantis** akceptē šī jautājumaplašāku izskatīšanu Padomē, ja no nozares puses ir vēlme padarīt šo procesu vidi kvalitatīvāku un efektīvāku.

**A.Dzirkalis** informē, ka priekšlikums par apvienošanos vienā Būvinženieru kamerā ir nācis no sertificējošām institūcijām un ierosina Padomei pieņemt šo informāciju zināšanai.

**B.Fromane -** saistībā ar kvalitātes rādītāju celšanu, ierosina atrast modeli, kā valsts plāno lielo objektu būvniecību.

**Nolemj**: 1. Padome balsojot “vienbalsīgi” atbalsta trīs galvenās Padomes darba prioritātes 2018.gadā, tās būs: būvniecības regulējuma pilnveidošana, ēnu ekonomikas mazināšana un kvalitātes celšana būvniecības nozarē;

1. G.Miķelsonam aprakstīt plašāk katru no prioritārajiem pasākumiem.
   1. **Darba grupu izveide un darbības principi**

Padome vienojas par Izglītības darba grupas izveudošanu, par darba grupas vadītāju ieceļot Normundu Grinbergu. Darbam darba grupā piesakās: Kaspars Bondars, Angelika Bondare, Armands Liede, Roberts Vecums-Veco un Latvijas Būvuzņēmēju partnerības deleģēts pārstāvis.

**Nolemj**: Izveidot Izglītības darba grupu, par pārējo darba grupu izveidi, lemt pēc plašāka Padomes prioritāro uzdevumu 2018.gadam apraksta izvērtēšanas.

**2.§**

**Par Latvijas likumdošanas atbilstību praksei projektēšanā**

----------------------------------------------------------------------------------------------

**Ziņo:** N.Tirāns

No likumdošanas pazudušas projektēšanas stadijas, pēc kurām notiek gan projektēšana, gan būvniecība. Ir Latvijas valsts standarts LVS NE 16310:2013 Inženiertehniskie pakalpojumi, šāds standarts tiek lietots visās ES valstī, tas apraksta projektēšanas ciklu visā pasaulē. Precīzi šīs būvprojekta stadijas apraksta LAS profesionālais standarts un Būvkonstrukciju projektētāju asociācija izstrādātie standarti, bet normatīvajā regulējumā tiek runāts tikai par būvprojektu.

Savā darbā projektētāji uz normatīvo regulējumu atsaukties nevar. Stadijas nepieciešams noteikt, jo tas ietekmē būvprojekta izmaksas.

Projekta stadijas:

* **Meta stadija** – viena no raksturīgākajām kļūdām, ka šajā stadijā netiek domāts par būvkonstrukcijām;
* **Skiču stadija** – ar būvprojekta vadītāju un pasūtītāju saskaņots projekts, kalpo par pamatu projektēšanas uzdevumam;
* **Tehniskā projekta stadija**, kur projekts ir pietiekams līgumu slēgšanai un saskaņošanai būvvaldē, bet nav pietiekams darbu veikšanai;
* **Darba rasējumi** – detalizēti darba rasējumi, kur projekts pilnībā aprakstīts, tam būtu jāatrodas uz būves pirms darbu uzsākšanas;
* Iekārtu rasējumi;
* Izpildrasējumi.

Šādā secībā būtu veicama projektēšana jebkurai lielākai ēkai un tā būtu rekomendējama arī nelielām būvēm. Tāpat kvalitatīva būvekspertīze projektam būtu veicama pa stadijām. Neizdalot projektēšanas stadijas, būvprojekti lielām un sarežģītām ēkām tiek izstrādāti tehniskā projekta stadijā, bet darba rasējumi tiek atstāti būvnieka ziņā.

BVKB gatavotajās vadlīnijās stadijas jau tiek dotas. Latvijas būvniecības regulējums nav pretrunām ar šīm stadijām, bet ieguvēji būtu visi, ja stadijas paredzētu normatīvajā regulējumā, piem., “Vispārīgie būvnoteikumi”.

**E.Rožulapa** – normatīvajā regulējumā termins “būvprojekts” apzīmē gan stadiju, gan visu projektu kopumā. Katrai stadijai var būt cits izstrādātāj, līdz ar to arī cits atbildīgais. Atbalsta grozījumu izdarīšanu Būvniecības likumā un normatīvajā regulējumā.

**B.Fromane** – atbalsta stadiju precizēšanu, nosakot, kas ir projekta detalizācija, kāds ir projekta sastāvs, lai pasūtītājs ekonomisku apsvērumu dēļ nevarētu interpretēt to, kam ir jābūt būvprojektā, pārējo atstājot būvnieka ziņā.

**O.Geitus-Eitvina** – jautājums par detalizāciju ir atbalstāms, bet jānodala divus jautājumus: kas interesē valsti un ko nosaka ir nozares kvalitātes standarts.

* Valsti interesē tas dokumentu kopums, kas būvniecības ierosinātājam jāizsniedz pirmo reizi piesakot būvniecības ieceri būvvaldē – būvatļaujas saņemšanai un otra stadija - tas dokumentu kopums, ko iesniedz būvvaldē, lai saņemtu atzīmi par projektēšanas nosacījumu izpildi;
* Profesionālais standarts nosaka stadijas, tās nav obligātas un valsts to nevar noteikt kā obligātu.

Padome piebilst, ka valsts nosaka to, kam jāveic ekspertīze un izdarīt to pa projekta stadijām ir daudz vieglāk. Tāpat valstij jābūt ieinteresētai, lai sabiedrībai būtu skaidri visi projektēšanas un būvniecības posmi un skaidrība par to, kas par ko atbild.

**G.Āboltiņš – Āboliņš** – padomes kompetence nav aizstāvēt un regulējumā ielikt tikai valsts intereses, dzirdējām no daudzām pusēm, kas pārstāv dažādus būvniecības procesa posmus, ka ir nepieciešams skaidrāka izpratne par normatīvajā regulējumā lietotajiem terminiem. Nozares intereses un valsts interesēs ir panākt, ka visiem būvniecības procesā iesaistītajiem būtu skaidrība. Tāpēc būtu jāveic precizējumi normatīvajā regulējumā.

Ekonomikas ministrija piekrīt būvprojekta stadiju iekļaušanai normatīvajā regulējumā.

**Nolemj: 1.** Atbalstīt būvprojekta dalījumu stadijās un to iestrādāšanu MK noteikums Nr.500 “Vispārīgie būvnoteikumi”, par pamatu ņemot prezentācijā norādītās būvprojekta stadijas.

1. Jautājumu iekļaut Padomes darba plānā un veidot darba grupu priekšlikumu izstrādāšanai.

**3.§**

**Ekonomikas ministrijas informācija par aktuālo situāciju *Būvniecības likuma* grozījumu un cita normatīvā regulējuma izmaiņu izstrādāšanā un virzībā**

----------------------------------------------------------------------------------------------

|  |
| --- |
| **Ziņo:** O.Geitus\_Eitvina |

Prezentācija Par paveikto 2017.gadā un 2018.gada prioritārajiem darbiem būvniecības regulējuma pilnveidošanā ( pielikumā)

* Administratīvā sloga mazināšana no 192 dienām => 74 dienas
  + Pilna elektroniskā būvniecības ierosināšanas, saskaņošanas un būvatļaujas procesa ieviešana (BIS):
    - būvniecības dokumentu digitalizācija;
    - ātrāks saskaņošanas process
* Ēnu ekonomikas mazināšana, par 50%
  + Elektroniskās darba laika uzskaites ieviešana būvlaukumos.
  + Ģenerālvienošanās noslēgšanas veicināšana, ar kuru nosaka minimālos atalgojumu līmeņus būvniecības profesijās. Veltam lielus resursus motivējošu pasākumu izstrādāšanai.
  + Tipveida līgumu izstrāde publiskajos iepirkumos, izstrādātos priekšlikumus plāno nosūtīt apspriešanai darba grupas locekļiem.
* Kvalitātes uzlabošana
  + Skaidrs un samērīgs atbildību sadalījums starp būvniecības procesa dalībniekiem- sabiedriskajai apspriešanai tiks izlikti Būvniecības likuma grozījumus..
  + Trešo personu tiesību efektīva aizsardzība, pilnveidojot obligāto apdrošināšanu – apzināta Lietuvas apdrošināšanas sistēma, pasūtītāju atbildību turpinās virzīt, bet jāatrod efektīvs apdrošināšanas mehānisms.
  + Būvnormatīvu aktualizēšana.

**Nolemj**: Pieņemt informāciju zināšanai.

**4.§**

**Priekšlikumi Latvijas Būvniecības padomes reorganizācijai**

----------------------------------------------------------------------------------------------

|  |
| --- |
| **Ziņo:** G.Miķelsons |

Iesniedzis padomei priekšlikumus Latvijas Būvniecības padomes reorganizācijai. (Pielikumā)

**M.Gorškova** - LPS piekrīt, ka tiek pieaicināta Padomes darbā un atbalsta priekšlikumu par regulāru tikšanos ar ministru.

**Nolemj**: Precizēt priekšlikumus Latvijas Būvniecības padomes reorganizācijai un iesniegt Ekonomikas ministrijai izvērtēšanai.

**5§**

**Citi jautājumi**

---------------------------------------------------------------------------------------------

* 1. **Rezolūcija “Par būvniecības izglītības kvalitāti”** (K.Bondars);

Informē par rezolūcijas tapšanu. Rīgas Celtniecības koledžā tikās nozares un mācību centru pārstāvji. Tika apskatīta šī brīža situācija profesionālajā izglītībā. Runāja par atbalstu profesionālās kvalifikācija sistēmas izveidošanai. Rezolūcijā ir 4 galvenie punkti, kas būtu jāievieš.

**N.Grinbergs** – profesionālajā izglītībā procesi notiek, tiek izstrādāti profesiju standarti, līdzīgi procesi nenotiek augstākajā izglītībā. Eiropas Sociālā fonda projekta „Nozaru kvalifikācijas sistēmas izveide un profesionālās izglītības efektivitātes un kvalitātes paaugstināšana” ietvaros ir izveidota Būvniecības nozares ekspertu padome (NEP), kas risina profesionālās izglītības jautājumus, bet augstākajā izglītībā nekas nenotiek, tāpēc izsaka priekšlikumu, ka jautājumus par augstāko izglītību varētu risināt LBP.

**D.Jansone** – aicina mākslīgi nesadalīt profesionālo un augstāko izglītību un uzskata, ka NEP būtu labākā vieta, kur varētu runāt par augstāko izglītību. Augstākā līmeņa profesiju standarti ir aizkavējušies, tāpēc aicina motivēt augstākās izglītības mācību iestādes, rakstīt projektus, jo SAMC 8.2.3. Augstākās izglītības institūciju attīstības stratēģiju ieviešana: tiek sniegts atbalsts attīstības stratēģiju izstrādei, pilnveidei un to ārējam novērtējumam; atbalsts studiju virzienu padomju darbam, tostarp veicot studiju programmu satura pārstrukturizāciju un aktualizāciju, studiju programmu konsolidāciju; atbalsts augstākās izglītības institūcijas iekšējās kvalitātes nodrošināšanas sistēmas efektivitātes paaugstināšanai atbilstoši standartiem un vadlīnijām kvalitātes nodrošināšanai Eiropas augstākās izglītības telpā, tostarp personāla atalgojuma un promocijas sistēmas ārējam novērtējumam un sistēmas pilnveidei; atbalsts e-risinājumu, t.sk. e-koplietošanas mehānismu un starpinstitūciju sadarbības risinājumu, attīstībai.

**J.Gaigals** – no malas skatoties grūti saprast, kas pārstāv būvniecības nozari. Likumdošanā vienīgā vieta, kur noteiktas nozares pārstāvniecības uzdevumi tiesības un pienākumi ir *Profesionālās izglītības likums*. Nozares vajadzības nevar definēt neviens cits, kā pati nozare, izglītotāji var tikai sadarboties. Likumā, kā nozares pārstāvniecība ir NEP, bet ir dažādi komentāri par tās kapacitāti, tāpēc aicināt stiprināt NEP, lai Latvijas Būvniecības padome tai pilnībā uzticēto. Galvenais izglītības sistēmā, lai nozares lēmumiem būtu pamats un kāds tos uzrakstītu un parakstītos par tiem.

**A.Liede** – piedāvā izmantot pieredzi, ko Latvijas amatniecības kamera ieguvusi kopdarbībā ar Eiropas valstu amatniecības kamerām, realizējot tradicionālo amatizglītības sistēmu.

**E.Valantis** – svarīgi, ka pati nozare nodefinē, kas jaunajiem būvspeciālistiem jāzin beidzot mācību iestādes, kā arī tiem kam ir sertifikāti turpinātu visā profesionālās darbības laikā izglītoties.

**B.Fromane** – kā radīt platformu, kur nozare un izglītības iestādes kopīgi spētu pastāvīgi diskutēt. Nozares un izglītības iestādes pārstāvjiem nākamajā gadā vajadzētu iepazīties ar Somijas pieredzi.

Padome vienojas, ka profesionālajā un augstākajā izglītībā mācību programmās jāpanāk līdzsvars starp akadēmiskajiem un profesionālajiem mācību priekšmetiem.

* 1. **Būvniecības nozares konkursu – Gada balvu plāns**.

Informē par Latvijā esošajiem būvniecības konkursiem.

**A.Dzirkalis -** Apvienot visas balvas vienā balvā šobrīd nav iespējams laika ziņā.

**B.Fromane –** nav iespējams pilnībā novērtēt ēkas, ja nodala arhitektus un būvniekus un netiek vērtēta ēka kopumā. Priekšlikums izmantot to, ka nākamgad ir 100gade un nākamgad izvērtēt visu, kas 100 gados bijis, kuras būves ir aktuālas, un aicina nozari apdomāt un radīt kopīgu balvu būvniekiem un arhitektiem. Latvijas Būvniecības padomei un Latvijas Arhitektūras padomei uzņemties šefību par šo pasākumu.

Katrs savu balvu gribēs saglabāt, bet jāspēj radīt vienu, konkursu, piem. reizi piecos gados, kurā piedalītos objekti kas saņēmuši balvas visos citos konkursos.

**Nolemj:**1.Padome konceptuāli atbalsta 100gades būves konkursu;

1. B.Fromane nākamajā LBP sēdē prezentēt ideju par 100gades būves konkursu;
2. Nākamo Latvijas būvniecības padomes sēdi sasaukt 2018.gada 9.janvārī, plkst.14:00.

.

Sēdi slēdz 12:10

Padomes priekšsēdētājs A.Dzirkalis

Protokolēja I.Rostoka